Henrik Jönsson

Henrik Jönsson on ruotsalainen yrittäjä, joka on tullut tunnetuksi libertarismia edustavana poliittisena tubettajana ja keskustelijana.Det här är högerdebattören Henrik Jönsson Svenska Dagbladet 16.2.2024, viitattu 31.7.2024 Jönsson asui kymmenen vuoden ajan Lontoossa ja asettui sitten Malmöön. Hän on perustanut animaatio- ja tietotekniikkayhtiöitä.Pontus Herin, Han tar samhällsdebatten till Youtube: ”Jag behöver inte kompromissa” Dagens industri 25.2.2021, viitattu 31.7.2024 Jönsson sai laajaa näkyvyyttä vuonna 2017 perustamansa Youtube-kanavan myötä. Siitä tuli yksi Ruotsin suosituimmista poliittisista Youtube-kanavista. Jönsson on Ruotsin sisäpolitiikkaa käsitellessään usein kohdistanut satiiria varsinkin sosiaalidemokraattiseen puolueeseen. Vuonna 2021 Aron Flamin Samizdat Publishing -kustantamon kautta julkaistiin Jönssonin kirja Frihetligt självförsvar, jossa kirjailijan mukaan painotetaan libertarismin vapausarvoja, jotka haastavat sosialismin ja kollektivismin. Sanojensa mukaan Jönsson viittaa kirjan nimessä mainitulla itsepuolustuksella oman vapauden maksimointiin lain sallimien rajojen puitteissa esimerkiksi rahaa ja lasten koulutusta koskevissa asioissa.Johannes Nilsson, IT-attack mot Henrik Jönssons nya bok om ”frihetligt självförsvar” Nyheter Idag 17.5.2021, viitattu 31.7.2024 Jönsson on säännöllisesti kirjoittanut kolumneja Svenska Dagbladetiin ja Göteborgs-Posteniin. Hän on kertonut kannattavansa seksityön ja huumeiden laillistamista, mutta myös porvarillisia koulutusihanteita ja järjestystä. Vuonna 2019 Svenska Dagbladet aloitti Jönssonin kanssa Veckans Facit! -satiiriohjelman.Tove Lifvendahl, Höstens nyheter på SvD Ledare Svenska Dagbladet 13.9.2019, viitattu 31.7.2024 Jönsson on juontanut EPHI-ajatuspajan (Environment and Public Health Institute) tuottamaa puheohjelmaa 100%. Ohjelmassa vierailivat muiden muassa pääministeri Ulf Kristersson ja kulttuuriministeri Parisa Liljestrand.Ephi producerar talkshow med Henrik Jönsson Ephi, viitattu 31.7.2024 Helmikuussa 2024 Magdalena Andersson syytti Venäjän informaatiovaikuttamista käsitellessään Jönssonia vihamielisestä propagandasta sosiaalidemokraattista puoluetta kohtaan ja epäili tämän rahoituksen lähteitä.Beri Zangana, Kritikstorm mot Andersson efter DN-intervju Aftonbladet 16.2.2024, viitattu 31.7.2024 Monet pitivät Anderssonin lausuntoja sopimattomina ja ylireagoivina; niitä kritisoivat muiden muassa Maltillisen kokoomuksen Carl- Oskar Bohlin ja sosiaalidemokraatteja edustava yhteiskuntatieteilijä Ulf Bjereld.Bengt Olof Dike, ”Henrik Jönsson är ingen vanlig högerdebattör” Arbetet 27.2.2024, viitattu 31.7.2024 Andersson ei perääntynyt lausunnostaan vaan korosti poliittisen vaikuttamisen rahoituksen läpinäkyvyyttä. Magasinet Konkret syytti vuonna 2024 Jönssonia harhaanjohtavista väitteistä. Lehden mukaan Jönsson käsitteli todellisia asioita liioitellen, asiayhteydestä irrottaen ja motiiveja vääristäen. Jönsson oli syyttänyt ilmastoaktivisteja egoismista ja fasistisista taktiikoista, mutta Magasinet Konkret syytti Jönssonia kritiikin puutteesta oikeiston piirissä esiintyvää autoritaarisuutta kohtaan.Fredrik Lindgren, Henrik Jönsson – Sveriges Tucker Carlson Magasinet Konkret 17.4.2024, viitattu 31.7.2024 == Lähteet == Luokka:Ruotsalaiset tubettajat Luokka:Ruotsalaiset yrittäjät Luokka:Ruotsalaiset kirjailijat Luokka:Kolumnistit Luokka:Syntymävuosi puuttuu Luokka:Elävät henkilöt